Oscilator (razvrstavanje)
Izraz oscilator (njem. Oszillator, fran. oscillateur, prema lat. oscillare: njihati se) je višeznačan:

 oscilator (fizika) je fizikalni sustav unutar kojega se odvijaju oscilacije (titranje), tijekom kojih se jedna ili više fizikalnih veličina mijenja. U mehaničkom oscilatoru (na primjer njihalu) energija u idealnom slučaju beskonačno dugo prelazi iz kinetičke u potencijalnu i obratno, dok se u stvarnosti ukupna energija djelomično gubi na trenja i otpore pa se oscilacije prigušuju. Atomi i molekule, na temperaturama višim od apsolutne nule, također su oscilatori.

 harmonički oscilator ili harmonijski oscilator je mehanički sklop čestice mase m i opruge konstante elastičnosti k ili neki drugi mehanički sustav koji se takvim fizikalnim modelom može prikazati. Takav sklop harmonički titra.

 oscilator (elektrotehnika) je elektronički sklop za stvaranje titraja stalne amplitude. Frekvencija titraja najviše ovisi o vrijednosti ugrađenih električnih zavojnica, električnih kondenzatora i električnih otpornika. Različite vrste oscilatora grade se za pojedine frekvencije, od najnižih (dijelovi herca) do najviših (do 30 GHz i više). U sklopovima oscilatora primjenjuju se pojačala s pozitivnom povratnom vezom ili pak element s negativnim dinamičkim otporom.

Izvori